**Általános Szerződési Feltételek**

A **ROGÉP Oktató és Környezetvédelmi Kft.** (továbbiakban **ROGÉP Kft.)**, mint felnőttképzést folytató intézmény (nyilvántartásba vételi száma: E-000797/2014; B/2020/000795, KAV 9941, székhelye: 7632 Pécs, Móra F. u. 89.; képviseli: Rohonczi Miklós ügyvezető) a nyilvántartásban szereplő meghirdetett képzésekre - a bemeneti feltéteknek megfelelő - Jelentkezővel (továbbiakban **képzésben résztvevő)** felnőttképzésről szóló 2013. évi LXXVII. törvény 13. §-a alapján **felnőttképzési szerződést** köt.

**1. A felnőttképzést folytató intézmény és a képzésben résztvevő írásban köti a felnőttképzési szerződést.**

*A felnőttképzési szerződés az alábbiakat tartalmazza:*

*a) a képzésnek az engedéllyel rendelkező képző intézmények nyilvántartásában szereplő megnevezését, nyilvántartásba-vételi számát, OKJ szerinti szakképesítés megszerzésére irányuló képzés esetén a szakképesítés OKJ számát, a Hatósági vizsgák esetén az 1988. évi I. törvény, 54/2021. (XI. 5.) ITM rendelet, 24/2005. (IV. 21.) GKM rendelet alapján köt, a szaktanfolyam kódjának megjelölésével. (Tanköteles tanulóval OKJ szerinti szakképesítés megszerzésére irányuló képzésre szerződés nem köthető.)*

*b) a képzési csoport*

*ba) képzésének év, hónap, nap szerinti kezdési időpontját,*

*bb) haladásának tananyagegységekre bontott, óraszám és helyszín szerinti ütemezését,*

*bc) képzése befejezésének tervezett időpontjára vonatkozó adatokat, figyelembe véve az előzetesen megszerzett tudás beszámítását,*

*c) a képzés elvégzésével megszerezhető dokumentum megjelölését,*

*d) a résztvevőnek a képzés során nyújtott teljesítménye ellenőrzésének, értékelésének módját, a vizsgára történő bocsátás feltételeit,*

*e) az elméleti tanórákról, a gyakorlati képzésről, illetve a konzultációkról való megengedett hiányzás mértékét és ennek túllépése esetén a képzésben részt vevőt érintő következményeket,*

*f) a gyakorlati képzés helyét, időtartamát, ütemezését, valamint a felnőtt számára a gyakorlati foglalkozással összefüggésben esetlegesen biztosított juttatásokat,*

*g) a vizsga szervezésének módját, formáját, OKJ szerinti szakképesítés, esetén az előírt vagy javasolt vizsgaszervező intézmény megnevezését,*

*h) a képzési díj – külön a g) pont szerinti vizsgaszervező intézmény által megjelölt vizsgadíj és az esetlegesen szükséges javítóvizsga díjának – mértékét és fizetésének módját, figyelembe véve az előzetesen megszerzett tudás beszámítását, valamint a képzési díj megfizetésének a képzés megvalósítása teljesítésével arányban álló ütemezését.*

OKJ szerinti szakképesítés megszerzésére irányuló képzéseihez kapcsolódó vizsgadíjat csak a vizsgára történő jelentkezéskor kéri a felnőttképzést folytató intézmény a képzésben résztvevőtől.

A felnőttképzést folytató intézmény a felnőttképzési szerződésben feltüntetett képzési díjon felül más jogcímen – kivéve a vizsgadíjat és a javítóvizsga díját – további díjat vagy költséget nem állapít meg a képzésben résztvevő terhére.

*i) a képzéshez nyújtott támogatás összegének költségvetési és európai uniós források szerint történő feltüntetését,*

*j) a képzésben részt vevő felnőtt, illetve a felnőttképzést folytató intézmény szerződésszegésének következményeit.*

**2. A képzésben résztvevő teljesítmény ellenőrzésének, értékelésének módja**

**A képzés a során:**

* *Írásbeli feladatok megoldása alkalmanként, értékelés írásban*
* *Hatósági képzés esetén visszajelzés szerzése, szóban tételek kidolgozása által*
* *Gyakorlati feladatok megoldása folyamatosan, oktatói visszajelzés szóban*
* *Írásbeli és gyakorlati modulzáró vizsgák a modulok feldolgozása után, vagy a képzés végén;*

**Záróvizsga:**

* *Záróvizsgára bocsátható a képzésben résztvevő****,*** *ha képzési program által előírt valamennyi (tananyagegység- vagy) modulzáró vizsgán megfelelt (legalább elégséges) minősítést szerzett és a felnőttképzési szerződésben vállalt egyéb kötelezettségeinek maradéktalanul eleget tett.*
* *Hatósági vizsgák esetén szóbeli vizsga, független vizsgabizottság előtt, jogszabályban rögzített tételek által.*
* *Nem része a képzésnek, független vizsgabizottság előtt történik*
* *Formája: komplex szakmai vizsga,*
* *Jellemző vizsgatevékenységei: gyakorlati, írásbeli, interaktív, szóbeli tevékenység*

**3. Képzés díjak fizetése, számlázás**

*A képzési díj, az első záróvizsga díja és az esetlegesen szükséges javítóvizsga díja, illetve a fizetés ütemezése a felnőttképzési szerződésben kerül meghatározásra. A* ***ROGÉP Kft.*** *a képzésben résztvevő nevére a finanszírozás ütemezésének megfelelően állítja ki a számlát, és juttatja el a finanszírozóhoz. Képzési díj, illetve vizsgadíj befizetésének módja: átutalás, vagy**készpénz.*

**4. A ROGÉP Kft. kötelezettségei**

*a.) a képzés megkezdését megelőzően legalább három munkanapot biztosít a leendő képzésben résztvevő számára a képzési program megismerésére. Amennyiben erre nincs lehetőség a felnőttképzési szerződés aláírása előtt, akkor három munkanapos – következmények (bánatpénz megfizetése) nélküli - elállási jogot biztosít a szerződés aláírása után a képzésben résztvevőnek.*

*b.) kötelezettséget és felelősséget vállal a képzés jogszabályokban előírt keretek közti lebonyolításáért, a képzés minőségéért, a közreműködők tevékenységéért;*

*c.) biztosítja a képzésben résztvevő számára a jogszabályban előírt, a felnőttképzési szerződés, és/vagy a finanszírozóval kötött megállapodás szerint a képzéshez szükséges feltételeket az elméleti oktatáshoz („Tankönyv átvételi lap”-on nevesített tankönyvek, stb.), a gyakorlati oktatáshoz (munkaeszközök; szerszámok; gépek, Munkaruha átvételi lap”-on nevesített munkaruhák, stb.);*

*d.) a képzésben résztvevő adatait a felnőttképzési törvény 21. §-ában és az információs önrendelkezési jogról és az információszabadságról szóló 2011. évi CXII. törvényben előírt módon kezeli;*

*e.) vállalja, hogy az előzetes tudásmérést felnőttképzési törvény 11. §**(1) g) pontjában foglaltaknak megfelelően biztosítja,*

*f.) vállalja, hogy a képzés támogatója, a képzésre Jelentkező vagy a képzésben részt vevő részéről felmerülő igény esetén nyilvántartásában szereplő felnőttképzést kiegészítő tevékenységet nyújt.*

**4. A képzésben résztvevő:**

**Kötelezettséget vállal arra, hogy:**

*a.) a foglalkozásokon, a vizsgákon pontosan megjelenik, azokon részt vesz, a vonatkozó munkavédelmi és egészségügyi előírásoknak, a tanulmányi kötelezettségeknek, valamint a vizsgakövetelményeknek a legjobb tudása szerint eleget tesz.*

*b.) az általa előre ismert hiányzása esetén a hiányzás okát lehetőleg előre jelzi, hiányzását legkésőbb az ok megszűnése utáni napon orvosi igazolással vagy hivatalos dokumentummal igazolja.*

*c.) személyi adataiban bekövetkezett változásokat haladéktalanul jelzi.*

*d.) tartózkodik minden olyan tevékenységtől, amellyel a* ***ROGÉP Kft.*** *és a képzésben közreműködő más cég vagyontárgyaiban szándékosan vagy gondatlanságból kárt okozhat, ellenkező esetben köteles a kárt megtéríteni.*

*e.) az elismervénnyel átvett munkaeszközökről/szerszámokról idő előtti kimaradása esetén, illetve a képzés befejezését követően tételesen elszámol. A hiányzó eszközöket utánpótlási áron megfizeti.*

**Tudomásul veszi, hogy:**

*f.) a képzés időtartama alatt hiányzása nem haladhatja meg a szerződésben rögzített mértéket.*

*g.) számára a gyakorlati foglalkozással összefüggésben a felnőttképzési szerződésben foglaltakon túl nem biztosít juttatásokat sem a* ***ROGÉP Kft.,*** *sem a gyakorlati képzésben közreműködő szervezet.*

**Szerződésszegés**

A szerződő felek jogosultak a másik fél súlyos szerződésszegése esetén a felnőttképzési szerződés felbontására.

Amennyiben a képzésben résztvevő önhibájából hagyja abba a képzést, vagy a képzésből kizárásra kerül, semmiféle anyagi igényt nem támaszthat a **ROGÉP Kft.-**vel szemben.

A **ROGÉP Kft.** **s**zerződésszegése esetén ~~a~~ képzés résztvevője esetleges panaszával a Pest Megyei Kormányhivatalhoz (Cím: 1052 Budapest, Városház utca 7.), illetve kormányhivatal által támogatott képzésben résztvevő a (lakhelye szerint területileg illetékes) megyei kormányhivatalhoz fordulhat.

Hatósági vizsgák esetén esetleges panasszal az Építésügyi és Közlekedési Minisztérium (1054 Budapest, Alkotmány utca 5.)

A **ROGÉP Kft.** jogosult közreműködőt igénybe venni kötelezettségvállalása teljesítéséhez. A közreműködő jogellenes magatartásáért, mint saját magatartásáért felel.

**Jogi információk, szerzői jog**

A **ROGÉP Kft.** (a továbbiakban: „**Szolgáltató**”) által üzemeltetett honlap (<http://rogep.hu>) tartalmazza a jelentkezéssel és a teljesítéssel kapcsolatos szabályokat, továbbá a Jelentkezőt megillető jogokat.

A weblap és az azon található tartalmak a szerzői jog védelme alatt állnak, azzal kapcsolatos vagyoni jogok gyakorlására kizárólagosan a **Szolgáltató** jogosult. A **Szolgáltató** fenntart magának minden jogot a weblap és az azon található tartalmak (dokumentumok, szövegek, képek) tekintetében. A Szolgáltató előzetes írásos hozzájárulása nélkül a weblapon megjelenő tartalmak letöltése, feldolgozása, elektronikus tárolása és értékesítése tilos, az alábbi kivételével.

A Szolgáltató előzetes – azonban se nem kizárólagos, se nem átruházható – írásbeli felhasználási engedélyt ad a szolgáltatását igénybe vevőnek, hogy a weblapon megjelenő tartalmakat eredeti formában, saját használatra a számítógépére letöltse, ott rögzítse, illetve kinyomtassa.

**Felelősség**

**A tartalmakért vállalt felelősség**

Weblapunk tartalmát a legnagyobb gondossággal állítottuk össze. Azonban a tartalmak pontosságáért, teljességéért és aktualitásáért nem tudunk garanciát vállalni. Szolgáltatóként ezeken az oldalakon közzétett saját tartalmakért az általános törvények szerint vagyunk felelősek. A Szolgáltató nem köteles a közvetített vagy tárolt idegen információkat ellenőrizni. Ez nem érinti az általános törvények szerint fennálló kötelezettségeket az információk eltávolítására vagy azok használatának megtiltására. Az erre vonatkozó felelősség azonban kizárólag egy konkrét jogsértésről való tudomásszerzés időpontjától lehetséges. Amennyiben ilyen jogsértés jut a tudomásunkra, az érintett tartalmakat haladéktalanul eltávolítjuk.

**A hivatkozásokért vállalt felelősség**

Weblapunk hivatkozásokat tartalmazhat más weboldalakra, amelyek tartalmát nem tudjuk befolyásolni, ezért az idegen weblapok tartalmáért semmilyen felelősséget nem vállalunk. Az idegen oldalak rendszeres tartalmi ellenőrzése jogsértésre utaló konkrét jelek nélkül nem elvárható tőlünk. A belinkelés időpontjában azonban ellenőriztük azokat jogsértések szempontjából. Amennyiben időközben jogsértés jut a tudomásunkra, haladéktalanul eltávolítjuk az érintett hivatkozásokat.

**Felelősséget kizáró nyilatkozat**

A Szolgáltató semmilyen esetben sem vállal felelősséget a jelen weboldalon szereplő adatok és információk használatból vagy azok rendelkezésre állásának hiányából eredő közvetlen, közvetett vagy egyéb károkért.

**Az adatkezelés**

A Szolgáltató elkötelezett partnerei személyes adatainak védelmében, különös tekintettel a képzésre jelentkezők információs önrendelkezési jogának tiszteletben tartására. A Szolgáltató a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

A ROGÉP Kft. munkatársai az adatvédelmi törvény titoktartási kötelezettségének hatálya alá tartoznak.

A Jelentkező felelőssége, hogy az Általános Szerződési Feltételekben részletezett adatkezelési szabályokat megismerje. A Jelentkező a megrendeléssel – a jelen Általános Szerződési Feltételek részeként – kijelenti, hogy a személyes adatainak kezelésével kapcsolatos tájékoztatót megismerte, önkéntesen és szabad elhatározásából dönt a weblapon történő jelentkezés mellett, elfogadva a személyes adatainak kezelésére vonatkozó szabályokat.

A weblapon történő jelentkezés során a Szolgáltató a Jelentkező személyes adatait kezeli. A személyes adatok kezelésének jogalapja az érintett önkéntes hozzájárulása, adatszolgáltatása.

A Szolgáltató semmilyen körülmények között nem gyűjt különleges adatokat, azaz olyan adatokat, amelyek faji eredetre, a nemzeti és etnikai kisebbséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, az egészségi állapotra, a kóros szenvedélyre, a szexuális életre, valamint büntetett előéletre vonatkoznak.

A Szolgáltató a személyes adatokat egyrészt a képzési szolgáltatás teljesítéséhez és a számlázáshoz kezeli. A Szolgáltató az adatkezelés során adatfeldolgozót nem vesz igénybe; személyes adatot harmadik személynek – a kötelezettségvállalása teljesítéséhez igénybe vett közreműködőkön és a vizsgaszervezőn túl – nem ad át. A Szolgáltató a Jelentkező adatainak kezelésekor az információs önrendelkezési jogról és az információszabadságról szóló 2011. évi CXII. törvény (Info tv.) mindenkor hatályos rendelkezései szerint jár el. Az adatkezelés jogalapja az Info tv. 5. § (1) bek. a.) pontja szerinti önkéntes hozzájárulás. Az adatkezelés helyszíne Magyarország, a Szolgáltató mindenkori székhelye.

A Jelentkező a képzési szolgáltatás teljesítéséhez és a számlázáshoz szükséges alábbi személyes adatait a jelentkezés során pontosan a valóságnak megfelelően köteles megadni, így:

1. nevét, születési nevét,
2. anyja nevét,
3. születési helyét és idejét,
4. nemét,
5. lakóhelyének és tartózkodási helyének címét, elektronikus levelezési címét, vezetékes és/vagy mobil telefonszámát,
6. állampolgárságát, nem magyar állampolgár esetén, a Magyarországon való tartózkodásának jogcímét és a tartózkodásra jogosító okirat, okmány megnevezését és számát,
7. iskolai és szakmai végzettségét,
8. a számlázási címet.

A fentieken túl még kezeli a Szolgáltató képzési jogviszonnyal összefüggő adatokat, amelyek a képzésben részt vevő

1. a képzésbe történő felvételével,
2. tanulmányainak értékelésével és minősítésével,
3. a képzéssel megszerzett szakképesítés vagy egyéb kompetencia megnevezésével, a vizsga helyével, időpontjával, eredményével kapcsolatosak.

A Szolgáltató felhívja a Jelentkező figyelmét, hogy a megadott személyes adatokat 2013. évi LXXVII. törvény 16. § b) pontja alapján megőrzése 5 évig kötelező. Ezen adatok törlésére az érintett kérelme esetén sincs jogi lehetőség.

A Szolgáltató az adatkezelését az adatbiztonsági elvárásoknak való megfeleléssel teljesíti. Ebben a körben megteszi mindazon technikai és szervezési intézkedéseket, valamint kialakítja azon eljárási szabályokat, amelyek az adat- és titokvédelmi követelmények teljesüléséhez szükségesek.

A Szolgáltató nem gyűjt egyedi azonosítására alkalmas adatot a webhelyet alkalomszerűen meglátogatókról. Az egyedi azonosításra alkalmatlan adatokat kizárólag statisztikai célból gyűjti és azokat csak összesített formában hozza nyilvánosságra.

**Panaszkezelés, jogviták**

Ügyfelünk a képzésekkel kapcsolatos kérdéseivel, észrevételeivel személyesen és elektronikus ügyfélkapcsolati pontjainkon tud velünk kapcsolatot létesíteni.

Kérdéseivel, észrevételeivel, panaszával az alábbi módokon veheti fel velünk a kapcsolatot:

* személyesen élőszóban (hely: ROGÉP Kft., 7632 Pécs, Móra F. utca 89., hétfő – csütörtök 16:00 - 18:00 óra között, előnyös a telefonos időpont egyeztetés, mely esetben 5 napon belül személyesen fogadni kell a panaszost), vagy
* telefon, mobiltelefon felhasználásával szóban (Telefonszáma: +36-72/439-181, +36204464340), vagy
* írásban [hagyományos levél: ROGÉP Kft., 7632 Pécs, Móra F. utca 89., e-mail: rogep.kft1@ gmail.com), vagy a vevőszolgálati lap (formalap a bejelentéshez: ROGÉP Kft., 7632 Pécs, Móra F. utca 89.*)* kitöltésével.

A szóbeli panaszt azonnal megvizsgáljuk, és szükség szerint orvosoljuk. Ha a bejelentő a panasz kezelésével nem ért egyet, vagy a panasz kivizsgálása azonnal nem lehetséges, az intézmény a panaszról és az azzal kapcsolatos álláspontjáról haladéktalanul köteles jegyzőkönyvet vesz fel, amelynek egy másolati példányát legkésőbb érdemi válaszunkkal egyidejűleg megküldjük. Panaszt a beérkezését követően legkésőbb harminc napon belül írásban érdemben megválaszoljuk.

A Szolgáltató és képzésben résztvevővel a vitás ügyeiket békés úton próbálja rendezni. Fogyasztói jogvita esetén a Ptk. rendelkezései szerint fogyasztónak minősülő képzésben résztvevő a megyei (fővárosi) kereskedelmi és iparkamarák mellett működő békéltető testület eljárását is kezdeményezheti.

Az eljárásra a panaszos lakóhelye vagy tartózkodási helye szerinti békéltető testület illetékes. A békéltető testületek elérhetősége:<http://www.ofe.hu/inet/ofe/hu/menu/bekeltetes.html>

**A Szolgáltató székhelye szerinti békéltető testület:**

Baranya Megyei Békéltető Testület

Címe: 7625 Pécs, Majorossy Imre u. 36.

Levelezési címe: 7602 Pécs, Pf. 109.

Telefonszáma: 72/507-154

Fax: 72/507-152

E-mail cím: bekelteto@pbkik.hu;

URL: <http://www.panaszrendezes.hu/>

Az esetleges jogvitákat elsődlegesen peren kívüli egyeztetés útján kíséreljük meg rendezni, a békéltető testület döntésének azonban általánosan nem vetjük alá magunkat.

A képzésben résztvevő a személyes adatainak kezelésével kapcsolatos panaszával a **Nemzeti Adatvédelmi és Információszabadság Hatósághoz** fordulhat:

Címe: 1125 Budapest Szilágyi Erzsébet fasor 22/c

Levelezési címe: 1530 Budapest, Pf.: 5.

Telefonszáma: +36-1/391-1400

Fax: +36-1/391-1410

URL: [http://naih.hu](http://naih.hu/)

A résztvevő igényének érvényesítésére, illetve a személyes adatainak kezelésével kapcsolatos jogviták esetére bírósági utat is igénybe vehet, a bírósági hatáskörökkel és illetékességgel kapcsolatosan a [www.birosag.hu](http://www.birosag.hu/) honlapon tájékozódhat. A bíróság az ügyben soron kívül jár el. A per elbírálása a törvényszék hatáskörébe tartozik. A per – a képzésben résztevő választása szerint – a képzésben résztevő lakóhelye vagy tartózkodási helye szerinti törvényszék előtt is megindítható.

**Hatály**

A jelen Általános Szerződési Feltételek 2022. január 1. napjával lép hatályba.

A Szolgáltató jogosult egyoldalúan, bármikor módosítani az Általános Szerződési Feltételeket. A módosítást annak hatályba lépése előtt a honlapon közzéteszi.

**Egyéb:**

A Szolgáltató jogosult közreműködőt igénybe venni kötelezettségvállalása teljesítéséhez. A közreműködő jogellenes magatartásáért, mint saját magatartásáért felel.

Jelen Általános Szerződési Feltételekre a magyar jog, különösen

1. a felnőttképzésről szóló 2013. évi LXXVII. törvény
2. az információs önrendelkezési jogról és az információszabadságról szóló 2011. évi CXII. törvény (Info tv.)
3. a polgári törvénykönyvről szóló 2013. évi V. törvény (Ptk.)
4. a fogyasztóvédelemről szóló 997. évi CLV. törvény

rendelkezései az irányadóak.